ബിജെപി സംസ്ഥാന കമ്മിറ്റി പുനഃസംഘടിപ്പിച്ചു, കെ സുരേന്ദ്രന് അധ്യക്ഷനായി തുടരും സംസ്ഥാന ബിജെപിയില് നേതൃമാറ്റം ഉണ്ടാകും എന്ന അഭ്യൂഹങ്ങള് തള്ളി ഭാരവാഹി പട്ടിക പ്രഖ്യാപിച്ചു. കെ സുരേന്ദ്രന് തന്നെ അധ്യക്ഷനായി തുടരും. അഞ്ച് ജില്ലാ പ്രസിഡന്റുമാരെ മാറ്റി നിയമിച്ചു. മൂന്നു പേരെ പുതിയതായി സംസ്ഥാന വൈസ് പ്രസിഡന്റുമാര് ആക്കി. നിയമസഭ തെരഞ്ഞെടുപ്പ് സമയത്ത് മറ്റു പാര്ട്ടികളില് നിന്നും ബിജെപിയില് എത്തിയ നേതാക്കള്ക്ക് ഭാരവാഹിത്വം നല്കിയിട്ടുണ്ട്. പത്തനംതിട്ട, കോട്ടയം, പാലക്കാട്, വയനാട്, കാസര്കോട് ജില്ലകളിലാണ് അധ്യക്ഷന്മാരെ മാറ്റിയത്.പി രഘുനാഥ്, ബി. ഗോപാലാകൃഷ്ണന്, സി ശിവന്കുട്ടി എന്നിവരെയാണ് പുതിയതായി സംസ്ഥാന വൈസ് പ്രസിഡന്റുമാരായി നിയമിച്ചത്. അടുത്തിടെ ബിജെപിയില് എത്തിയ ഡോക്ടര് പ്രമീളാദേവി, ഡോക്ടര് കെ എസ് രാധാകൃഷ്ണന് എന്നിവര് വൈസ് പ്രസിഡന്റുമാരായി തുടരും. കെ ശ്രീകാന്ത്, ജെ ആര് പത്മകുമാര്, രേണു സുരേഷ്, പന്തളം പ്രതാപന് എന്നിവര് പുതിയതായി സംസ്ഥാന സെക്രട്ടറിമാര് ആകും.കെ വി എസ് ഹരിദാസ്, സന്ദീപ് വചസ്പതി, ടിപി സിന്ധുമോള് എന്നിവര് അവര് പുതിയ വക്താക്കള് ആകും. അതേസമയം സംസ്ഥാന ബിജെപിയില് കൃഷ്ണദാസ് പക്ഷ നേതാക്കളായ എ എന് രാധാകൃഷ്ണന്, ശോഭാ സുരേന്ദ്രന് എന്നിവര് വൈസ് പ്രസിഡന്റ് സ്ഥാനത്ത് തുടരും. എം ടി രമേശ് ജനറല് സെക്രട്ടറിയായി തുടരും. തെരഞ്ഞെടുപ്പ് തോല്വിയുടെ പശ്ചാത്തലത്തില് ഇതില് കെ സുരേന്ദ്രനെ സംസ്ഥാന അധ്യക്ഷ സ്ഥാനത്തു നിന്നും മാറ്റുമെന്ന് പ്രതീക്ഷിച്ചെങ്കിലും അതുണ്ടായില്ല. കാലാവധി പൂര്ത്തിയാക്കാന് സുരേന്ദ്രന് കേന്ദ്രനേതൃത്വം അനുമതി നല്കിയെന്നാണ് സൂചന.